Diari Oficial de la Generalitat Valenciana


Sumari del DOGV 5437, del 26-01-2007 (2006/15057)

Notificació a Depercor 2000, SL, de la sentència dictada en les actuacions del juí número 532/2006.
---------------------------------------------------------------------------------------------------

### Dades del document

Número de DOGV
:   5437

Data del DOGV
:   26-01-2007

Secció del DOGV
:   IV. ADMINISTRACIÓ DE JUSTÍCIA - SIN SUBSECCIÓN ESPECÍFICA

Número del document
:   2006/15554


Data del document
:   15-12-2006

Organisme emissor
:   Jutjat Social Número 14 de Madrid

Tipus de document
:   Edicte

Descriptors 

:   * sistema judicial

M.ª Ángeles Charriel Ardebol, secretària del Jutjat Social número 14 de Madrid, done fe i testimoniatge: que en les actuacions 532/2006, execució 210/2006, del Jutjat Social número 14, interlocutòria que diu així:  
"Número actuacions: 532/2006  
Número execució: 201/2006  
Matèria: ordinari  
Demandant: Mohamed El Ghazi  
Demandat: Depercor 2000, SL  
Interlocutòria  
Madrid, 13 de desembre de 2006  
Fets  
1. En este procediment seguit entre les parts; d'una, com a demandant, Mohamed El Ghazi, i d'una altra, com a demandada, Depercor 2000, SL, consta la sentència de data 5 d'octubre de 2006, el contingut de la qual es considera reproduït.  
2. El títol esmentat ha guanyat fermesa sense que conste que la demandada haja pagat l'import de la quantitat líquida i determinada que en quantia de 1.746,34 euros de principal sol·licita la part executant en l'escrit de data 4 de desembre de 2006.  
Raonaments jurídics  
1. Atés que hi ha el títol condemnatori al pagament d'una quantitat determinada i líquida, cal procedir, sense necessitat de requeriment personal previ al condemnat, a l'execució d'este títol i a l'empara dels béns en la quantia suficient per a cobrir les responsabilitats derivades de les presents actuacions, i s'ha de tindre en compte l'adequació d'este a l'orde legal quan conste la suficient dels béns embargats, tot això d'acord amb l'establit en els articles 235 i 252 de la LPL i els articles 580 i 592 de la Llei d'Enjudiciament Civil.  
2. D'acord amb el que disposa l'article 247 de la LPL, advertiu l'executat, els seus administradors o les persones que legalment el representen, de l'obligació de manifestar els seus béns i drets amb la precisió necessària per a garantir les responsabilitats derivades del present procediment, i cal indicar les persones que tinguen drets de qualsevol naturalesa sobre els seus béns i d'estar subjectes a un altre procés, concretar els extrems d'este que puguen interessar a l'execució. I, així mateix, advertiu de la possibilitat d'imposar constrenyiments pecuniaris a l'executat que incomplisca injustificadament la condemna (art. 239 de la LPL).  
3. De conformitat amb l'establit en l'Acord del Consell General del Poder Judicial, de 17 de maig de 1994, l'embargament de béns que si escau es pogueren portar a efecte, el realitzarà el Servici Comú de Notificacions i Embargaments dels Jutjats de Madrid.  
4. L'article 248.1 de la LPL disposa que "si no és sabedor de l'existència de béns suficients, l'òrgan judicial s'haurà d'adreçar als pertinents organismes i registres públics a fi que faciliten la relació de tots els béns o drets de deutor, dels que tinga constància, després que estos realitzen, si cal, les investigacions legalment possibles".  
Part dispositiva  
Primer. Procedir a l'execució del títol esmentat en els fets de la present resolució sol·licitada per Mohamed El Ghazi contra Depercor 2000, SL, per un import de 1.746,34 euros de principal més 349,27 per a costes i interessos que es fixen provisionalment.  
Segon. Embargar els béns de la demandada.  
Tercer. A esta finalitat lliureu un testimoniatge de la present resolució i comuniqueu-lo al Servici Comú de Notificacions i Embargaments dels Jutjats de Madrid, al efecte que la Comissió Judicial procedisca a l'embargament dels béns en la quantia suficient per a cobrir les quantitats, per les quals es despatxa execució, i als quals este els valdrà de manament en forma, i poden sol·licitar, si cal, l'auxili de la força pública, i també fer ús dels mitjans personals i materials necessaris per a poder accedir als llocs en què es troben els béns l'embargament dels quals es pretén.  
I si no hi ha coneixement de l'existència de béns suficients, adreceu oficis als organismes i als registres públics pertinents, a fi que faciliten la relació de tots els béns o drets del deutor de què tinguen constància, i que Hisenda Pública comunique a este jutjat si es deu alguna quantitat a l'executat pel concepte de devolució per l'impost sobre la renta de les persones físiques, IVA, o qualsevol altre. En el cas positiu, s'acorda l'embargament de les quantitats pendents de devolució per part d'Hisenda Pública a l'executat, fins a cobrir la quantitat objecte de constrenyiment, i sol·licitar la remissió d'estes al compte de dipòsits i consignacions obert per este jutjat a Banesto amb el número 2512, clau 64, situat al carrer d'Orense, 19, 28059 Madrid, de Madrid.  
Així mateix, s'acorda l'embargament dels ingressos que s'hi produïsquen, així com dels saldos creditors que hi ha als comptes corrents, als dipòsits d'estalvi o anàlegs, així com de qualsevol valor mobiliari titularitat de la constrenyida, en què l'entitat financera corresponent actuara com a dipositari o mer intermediari, fins a cobrir l'import del principal que es deu i els interessos i les costes calculats.  
Notifiqueu la present resolució a les parts.  
Manera d'impugnar-la: contra esta resolució no s'hi pot interposar cap recurs, sense perjuí de l'oposició que hi puga formular l'executat en el termini de 10 dies, per defectes processals o per motius de fons (art. 551 LEC en relació amb els arts. 556 i 559 del mateix text legal).  
Així, mitjançant esta interlocutòria, ho pronuncie, mane i firme.  
La magistrada jutgessa: María Jiménez García.  
Diligència: seguidament es complix el que s'ha acordat, i se'n procedix a la notificació a les persones interessades a través dels mitjans i amb els requisits establits en els articles 55 a 60 LPL, en done fe".  
El que s'ha dit més amunt concorda bé i fidelment amb l'original al qual em remet, i perquè així conste, estenc la present cèdula, que firme.   
Madrid, 15 de desembre de 2006.- La secretària: M.ª Ángeles Charriel Ardebol.